Publication: Magyar Közlöny
Issue: MK-2003-147 (Year: 2003, Number: 147)
Era: 1990-2004
Section: Melléklet a 243/2003. (XII. 17.) Korm. rendelethez
Paragraph Index: 971

7. Könyvtári informatika A korszerû iskolarendszerben az iskolai könyvtár információs-tanulási forrásközponttá, nyitott szellemi mûhellyé válik. Gyûjteménye széleskörûen tartalmazza azokat az információkat és információhordozókat, amelyeket az intéz- 2003/147. szám mény hasznosít, befogadva és felhasználva a különféle rögzítési, tárolási, átviteli és keresõ technikákat. Saját és a hálózaton elérhetõ információs és dokumentációs bázisával stratégiai fontosságú szerepet tölt be a tartalomszolgáltatásban, a kibõvülõ ismeretszerzési lehetõségek megismertetésében, és biztosítja széles körû alkalmazásukat a tanulásban és a mindennapi tájékozódásban. A könyvtár használata minden ismeretterületen nélkülözhetetlen, hiszen informatikai szolgáltatásai az iskolai tevékenység teljességére irányulnak. Használatának technikáját, módszereit — az önálló ismeretszerzés érdekében — a tanulónak el kell sajátítania. Ez a kompetencia magába foglalja az informatika egyéb területein szerzett tudás integrált alkalmazását is. 1—4. évfolyam 5—6. évfolyam 7—8. évfolyam 9—12. évfolyam Az iskolai könyvtár tér- és állomány szerkezetében való eligazodás. Hagyományos és új információs eszközökön alapuló könyvtári szolgáltatások megismerése. Az iskolai könyvtár eszköztárának teljes körû és készségszintû használata. A könyvtártípusok, az elektronikus könyvtár lehetõségei és alkalmazása a tanulási folyamatban, a közhasznú tájékozódásban és a rekreációban. A könyvtári információs rendszer szolgáltatásainak felhasználása a tanulásban. Tanulmányi feladathoz keresõkérdések megfogalmazása. Keresési szempontok kifejezése a könyvtár kódrendszerével. Információs szükségletek felismerése és kifejezése információkeresõ nyelvek alkalmazásával. Felfedezõ keresés az életkornak megfelelõ információhordozókban. Egyszerûbb irányított forrás- és információkeresés direkt eszközökben és a helyi adatbázisban. Irányított forrás- és információkeresés a direkt és indirekt tájékoztató eszközöknek megfelelõ keresési módszerek alkalmazásával. Típusos adatbázisok, a problémahelyzetnek megfelelõ tájékoztató eszközök kiválasztása és komplex használata, az információkeresés stratégiája, alapvetõ fogalmi-logikai-technikai mûveletei. A fõbb dokumentumfajták megkülönböztetése, tartalmának és adatainak megállapítása. A médiumok megkülönböztetése (közlésmód, információs érték) és irányított feldolgozása. A tanulmányi problémának megfelelõ médium kiválasztása és feldolgozása a forrásfelhasználás algoritmusának és etikai szabályainak alkalmazásával. A médiumok, közléstípusok tartalmi hitelességének és esztétikai értékének megítélése, valamint szelektív komplex és alkotó felhasználása az etikai normák követésével. ÉLETVITEL ÉS GYAKORLATI ISMERETEK Alapelvek, célok Az Életvitel és gyakorlati ismeretek mûveltségterület a világ tapasztalati megismerésére és gyakorlati tudás szerzésére nyújt lehetõséget, egyben hozzájárul a tanulás és a munka megszeretéséhez, a tudás megbecsüléséhez. A mûveltségterület a gyakorlati problémamegoldás folyamatában szintetizálja a tanulók ismereteit. Konkrét problémahelyzetekbõl indul ki, életszerû megoldásokkal, eljárásokkal dolgozik, végsõ soron kapcsolatot teremt az iskolai tanulás és az iskolán kívüli világ között. Az Életvitel és gyakorlati ismeretek mûveltségterület célja a mesterséges környezet területeinek és összefüggéseinek bemutatásával a tanulók tájékozottságának, biztonságérzetének növelése, az emberi alkotások megismertetésével a világ teljességének és szépségének átélése. További célja a civilizáció társadalmi, környezeti vonatkozásainak feltárása révén a felelõs, környezettudatos, toleráns beállítottság kifejlesztése, a fenntartható fejlõdés megértése, elfogadása, a kritikus fogyasztói magatartás kialakítása. Az alkotómunka folyamatának, összetevõinek gyakorlati elsajátításával az alkotás örömének átélése, a munka megbecsülése, végsõ soron a pozitív alkotó magatartás kialakítása a cél. A munkafolyamatok és egyes szakmák bemutatása, megismerése a pályaorientációt alapozza meg. A problémák 2003/147. szám megoldása, a konfliktusok kezelése segít rátalálni az identitásra, kialakítani a helyes önértékelést, a fejlõdõképes autonóm személyiséget. A mûveltségterület fejlesztõ hatása a tanulók életkorának megfelelõ módon, mértékben és szinten akkor érvényesül, ha a terület — felkészít a mesterséges környezetben való tájékozódásra; — megismertet az ember alkotta környezet legfontosabb jellemzõivel; — a megszerzett ismeretek alapján segíti, hogy a tanulók tudatos szemléletévé és a gyakorlatban elõhívható magatartási mintává váljon a környezet és a természet védelme, az egyéni életük biztonságát is szem elõtt tartva; — bemutatja az emberi alkotásokban megtestesülõ használati, esztétikai, formai és etikai értékeket; — kialakítja, fejleszti a kritikus fogyasztói magatartást; — fejleszti a problémakezelõ képességet, az alkotóképességet, a kreativitást, amelyekkel a környezet és a személyiség alakítható; — megteremti a feltételeket a munkának mint értéknek és örömforrásnak az elfogadását, elõkészíti a pálya kiválasztását; — megteremti a rendszerelemzési, rendszerdiagnosztikai képességet; — a tanulói alkotás folyamatában az alkalmazott tudás szintjére emeli, egységbe szervezi a különbözõ tantárgyak ismereteit; — lehetõséget ad a mûszaki kommunikációs eljárások alkalmazásának gyakorlására; — munkamûveletekhez kötõdve fejleszti a kéz intelligenciáját és az érzékelést; — fejleszti a fogékonyságot és a rugalmasságot; — az emberi tevékenységek, az átélt alkotások és életpályák megismertetése révén hozzájárul a tanulók tudatosabb iskolaválasztásához; — tudatosítja az egyén szerepét és felelõsségét az életpálya tervezésében és szervezésében. A tanulók életvitelét a hétköznapokban is hasznos ismeretek, tevékenységek körének tágításával; a természeti, társadalmi és humán dimenziók kapcsolatainak tudatosításával; a technikai környezetet strukturáló alapkategóriák kiemelésével, valamint a munka alkotóelemeinek elsajátításával alapozhatjuk meg. A mûveltségterület fõ témakörei a következõk lehetnek: munkakultúra alkotófolyamatok: igény, tervezés, döntés, szervezés, kivitelezés; anyagismeret, anyagmegmunkálás, eszköz, mûveletek, gazdaságosság; termeléskultúra anyag, energia, információ (eredete, termelés, elosztás, szállítás, fogyasztás, gazdálkodás), termesztési rendszerek, termelési rendszerek; háztartáskultúra háztartásökonómia, háztartási technológiák, lakáskultúra, háztartási gépek, háztartás energia és más ellátó rendszerei; környezetkultúra tárgyi környezet, épített környezeti rendszerek, agrotechnikai rendszerek, környezetgazdálkodás; közlekedéskultúra közlekedés rendszere, közlekedési eszközök, közlekedési szabályok; gazdálkodáskultúra tervezés, költségvetés, források, költség, haszon, elosztás, idõ, beruházás, befektetés, technikai változás gazdasági, ökológiai és szociális hatásai, foglalkozási ágak; egészségkultúra egészséges életmód, korszerû táplálkozás, napi testmozgás, öltözködés, baleset megelõzés, ergonómia, pályaártalmak, káros szenvedélyek, mentálhigiéné; biztonságkultúra az egyéni és társadalmi létet veszélyeztetõ tényezõ felismerése, az egyén felelõssége a vészhelyzetek kialakulásában, kialakításában, katasztrófavédelem (tûz- és polgári védelem, tervezés, megelõzés, beavatkozás, értékelés); fogyasztói kultúra termék, termékszerkezet, termékelemzés, áru, piac, marketing, reklám kereskedelem, fogyasztóvédelem, tudatos fogyasztás, pénzgazdálkodás, takarékosság, gazdaságosság, minõség és biztonság; 2003/147. szám szabadidõ-kultúra önfejlesztés, társas kapcsolatok, sport, mûvelõdés, szórakozás, játék; információs kultúra kommunikációs rendszerek, információs rendszerek, modellezés, mérés, vezérlés és szabályozás, automatizált rendszerek, robotika, technikai újdonságok befogadása; pályaorientáció személyes igények meghatározása, a tanulás szerepe a sikerben, az ismeretek, tapasztalatok, élmények hatása a pályacélok kitûzésében, a folyamatos fejlõdés lehetõsége és szükségessége. A fejlesztési feladatok szerkezete

Source: https://magyarkozlony.hu/hivatalos-lapok/e2604bc07fcc809777ed64f3e316043a7291b495/dokumentumok/b5a32dd82342a76b9f60e37c62d7ca7157f184ac/letoltes